Det første af tre retsmøder om et omfattende hærværk for 400.000 blev holdt onsdag. Her fastholdt en 37-årig mand fra Mariager-kanten sin uskyld. Han står tiltalt for 8. juni 2007 at have smadret sine forhenværende svigerforældres hjem, som ligger ved Døstrup. Der blev i alt ødelagt inventar for 400.000 kroner under det grove hærværk. Fredag falder der dom i sagen, men inden skal i alt 12 vidner afhøres. Tiltalen kan give op til fire års fængsel, hvis den 37-årige far til to bliver dømt.

Opsummering:
En 37-årig mand nægter sig fortsat skyldig i at have ødelagt værdier for over 400.000 hos sine tidligere svigerforældre. Det fortæller NORDJYSKE.